# Γκέι άικον

### Από τη Βικιπαίδεια, την ελεύθερη εγκυκλοπαίδεια

| Η ουδετερότητα αυτού του άρθρου αμφισβητείται. Παρακαλούμε δείτε τη σχετική συζήτηση στη σελίδα συζήτησης του άρθρου.

Μεταγραφή του αγγλικού όρου gay icon, ίσως προτιμότερη από ένα γλωσσικό υβρίδιο του τύπου γκέι εικόνα ή γκέι εικόνισμα.

## [Επεξεργασία] Ορισμός

Ο όρος χρησιμοποιείται προκειμένου για ανθρώπους που λειτουργούν ως πρότυπα των ομοφυλόφιλων ατόμων, χωρίς οι ίδιοι να έχουν απαραίτητα τον ίδιο σεξουαλικό προσανατολισμό. Όπως συμβαίνει γενικότερα, τα ινδάλματα αυτά προέρχονται κυρίως από τον χώρο της τέχνης και του θεάματος. Πρέπει να τονιστεί ότι αυτά τα δημόσια πρόσωπα δεν είναι αποκλειστικά γκέι άικον και τίποτε άλλο, όπως επίσης ότι ο κατάλογός τους δεν παραμένει αμετάβλητος στο πέρασμα των χρόνων. Κυρίως πρέπει να υπογραμμιστεί ότι μόλις πρόσφατα άρχισαν να δημοσιεύονται προσπάθειες κατανόησης των λόγων για τους οποίους κάποια πρόσωπα λειτουργούν περισσότερο ως γκέι άικον παρά άλλα, με τις συνακόλουθες κριτικές παρεμβάσεις για τη λειτουργικότητά τους στα πλαίσια της γκέι κουλτούρας.

## [Επεξεργασία] Παραδείγματα

Η Μαντόνα και οι εγχώριες εκδοχές της, η Άννα Βίσση και η Δέσποινα Βανδή, σίγουρα ανήκουν στη χορεία των γκέι άικον, όπως και ο Μαρίνος, η Πρωτοψάλτη και ο Παπαϊωάννου, αλλά και η Μαρία Κάλλας και η Μελίνα Μερκούρη. Ένα χαρακτηριστικό που φαίνεται να μοιράζονται πολλά από τα γκέι άικονς είναι ο οξύμωρος συνδυασμός αδυναμίας και δύναμης. Για παράδειγμα, η Μαρία Κάλλας ενώ ενσάρκωνε στη σκηνή τραγικές ηρωίδες με τεράστια ψυχική δύναμη, στην προσωπική της ζωή ήταν μάλλον πονεμένος άνθρωπος. Άλλοι πάλι κέρδισαν τη θέση τους στο πάνθεον με τον τρόπο που υιοθέτησαν και πρόβαλλαν την γκέι κουλτούρα ή διεκδίκησαν τα δικαιώματα και την ελευθερία τους (όχι απαραίτητα τη σεξουαλική). Όσο για τις διάφορες θεές της πίστας, φαίνεται πως απηχούν στην έφεση πολλών γκέι για χορό, τραγούδι και ξεφάντωμα με μπόλικη λάμψη ή έτυχε να ερμηνεύσουν τραγούδια που αγαπήθηκαν πολύ και από το γκέι κοινό, όπως το Ι will survive της Γκλόρια Γκέινορ.

Ανακτήθηκε από "http://el.wikipedia.org../../../%CE%B3/%CE%BA/%CE%AD/%CE%93%CE%BA%CE%AD%CE%B9_%CE%AC%CE%B9%CE%BA%CE%BF%CE%BD.html"

Κατηγορίες: Αμφισβητούμενη ουδετερότητα | Κοινωνική Ανθρωπολογία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Gàidhlig
- Hrvatski
- Italiano
- Nederlands
- ‪Norsk (bokmål)‬
- Русский
- Srpskohrvatski / Српскохрватски
- 中文